MEGÁLLAPODÁS

HULLADÉKGAZDÁLKODÁSI KÖZSZOLGÁLTATÁSI FELADATOK ELLÁTÁSA ÉRDEKÉBEN

**A SZERZŐDÉST KÖTŐ FELEK ADATAI**

**STKH Sopron és Térsége Környezetvédelmi és Hulladékgazdálkodási Nonprofit Kft.**

székhely: 9400 Sopron, Harkai domb 0466/31 hrsz.

nyilvántartó szerv: Győri Törvényszék Cégbírósága

cégjegyzékszám: 08-09-011946

adószám: 13221371-2-08

statisztikai számjel: 13221371-3811-572-08

KÜJ szám: 100753563

KTJ szám: 100334949

képviseletében eljár: Kosztka László ügyvezető,

mint **Közszolgáltató**, (a továbbiakban: Közszolgáltató)

**SZOVA Szombathelyi Vagyonhasznosító és Városgazdálkodási Zrt.**

székhely: 9700 Szombathely, Welther Károly utca 4.

nyilvántartó szerv: Szombathelyi Törvényszék Cégbírósága

cégjegyzékszám: 18-10-100680

adószám: 13980335-2-18

statisztikai számjel: 13980335-6810-114-18

KÜJ szám: 102066034

KTJ szám: 100979599

képviseletében eljár: Dr. Popgyákunik Péter, az Igazgatóság elnöke,

mint **SZOVA,** (a továbbiakban: Alvállalkozó)

(a továbbiakban együttesen: **szerződő felek vagy felek**)

A szerződés előzményei

A felek az Országos Hulladékgazdálkodási Tervben meghatározott stratégiai célok megvalósítása érdekében a hulladékgazdálkodási közszolgáltatási feladatok ellátásának regionális modelljét kívánják területi ellátási illetékességük vonatkozásában megvalósítani.

A méretgazdaságossági és feladatellátási hatékonysági érdekek mentén, valamint az ingatlanhasználók alapvető szükségleteinek és közegészségügyi érdekeinek figyelembevételével, a hulladékgazdálkodási közszolgáltatás zavartalan és hatékony ellátása céljából a Közszolgáltató a jelen szerződésben foglalt tartalommal és feltételek mellett, a közbeszerzésekről szóló 2015. évi CXLIII. törvény (a továbbiakban: Kbt.) 9.§ (1) bek. j) pontjában foglaltak teljes betartása mellett szerződést köt a SZOVA-val a hulladékgazdálkodási közszolgáltatás körébe tartozó egyes feladatok ellátása tárgyában, történő együttműködés érdekében.

Szerződő felek a jelen szerződés aláírásával kijelentik, hogy a Kbt. 5.§ (1) bekezdésében meghatározott szabályok alapján ajánlatkérőnek minősülnek, a szerződés célja az önkormányzati hulladékgazdálkodás közfeladatok körébe tartozó hulladékgazdálkodási közszolgálatás nyújtására, megvalósítására irányuló együttműködés kialakítása, továbbá az együttműködéssel érintett tevékenységből származó éves nettó árbevételük kevesebb, mint 20%-a származik a nyílt piacról. Megállapodásuk a Kbt. hivatkozott rendelkezésében foglalt feltételeknek megfelelően kerül megkötésre.

Felek rögzítik, hogy Közszolgáltató hulladékgazdálkodási közszolgáltatási szerződéssel rendelkezik a jelen szerződés hatálya alá tartozó teljes közszolgáltatási területre vonatkozóan. Jelen szerződés megkötésének célja, hogy a hulladékgazdálkodási közszolgáltatás ellátásbiztonsága érdekében a közszolgáltatási területen korábbi tapasztalattal rendelkező ajánlatkérőnek minősülő SZOVA-val együttműködve, a feladatellátásba őt alvállalkozóként bevonva kerüljön sor a Közszolgáltató hulladékgazdálkodási közszolgáltatási feladatai jelen szerződésben meghatározott elemeinek ellátására.

A jelen szerződésben foglalt fogalmak tekintetében elsődlegesen a Ht-ben illetőleg a felhatalmazása alapján megalkotott kormányrendeletekben, továbbá a hulladékgazdálkodási tevékenységre vonatkozó jogszabályokban, illetőleg a hulladékgazdálkodási közszolgáltatási tevékenység minősítéséről szóló 2013. évi CXXV. (Minősítési törvény) törvényben, valamint az ágazati jogszabályokban foglalt fogalom meghatározások irányadók.

# A szerződés hatálya

A SZOVA az **1. sz. mellékletben** meghatározott településeken a jelen szerződésben meghatározott hulladékgazdálkodási közszolgáltatáshoz kapcsolódó alvállalkozói feladatait **2017. november 1. napjától 2022. december 31.** napjáig köteles ellátni.

A szerződés tárgya

A Közszolgáltató megrendeli, a SZOVA pedig elvállalja a hulladékgazdálkodási közszolgáltatással (a továbbiakban: Közszolgáltatás) kapcsolatos alábbi alvállalkozói feladatok **teljeskörű** ellátását:

### a közszolgáltatás körébe tartozó háztartási hulladék (a háztartásokban képződő vegyes, elkülönítetten gyűjtött papír-, műanyag- fém csomagolási, valamint lomhulladék, ideértve a lakásokban, lakóingatlanokban, a pihenés, üdülés céljára használt helyiségekben, valamint a lakóházak közös használatú helyiségeiben és területein képződő hulladékot), valamint a háztartási hulladékhoz hasonló hulladék (vegyes, illetve elkülönítetten gyűjtött papír-, műanyag- fém csomagolási hulladék, amely a háztartásokon kívül képződik, és jellegében, összetételében a háztartási hulladékhoz hasonló), továbbá a zöldhulladék átvétele, gyűjtése, (a hulladékok gyűjtése kapcsán a SZOVA által ürítendő szabványos edényzetek felsorolását a 3. sz. melléklet tartalmazza),

### a gyűjtött hulladékok kezeléséről történő gondoskodás hulladékkezelőnek történő átadás útján, a gyűjtött hulladék Közszolgáltató által meghatározott hulladékkezelő létesítménybe történő szállítása, és átadása

### a gyűjtött hulladékok SZOVA üzemeltetésében levő Szombathely, Erdei iskola úti hulladéklerakó telepén és/vagy a Közszolgáltató által kijelölt egyéb hulladéklerakó telepen történő ártalmatlanítása,

### a lomtalanítás lebonyolítása a jogszabályban minimálisan előírt időközönként azzal, hogy az időbeli ütemezés megállapítása kizárólag a SZOVA döntési kompetenciájába tartozik,

### a Közszolgáltató vagy harmadik személy által üzemeltetésre átadott és a SZOVA által üzemeltetésre átvett hulladékgazdálkodási közszolgáltatási rendszerelemek teljeskörű üzemeltetése.

## Szerződő felek rögzítik, hogy a SZOVA feladatait a Közszolgáltató és a települési önkormányzatok között létrejött, hatályos közszolgáltatási szerződésekben meghatározott keretek között köteles ellátni, a mindenkor hatályban lévő OHKT előírásainak megfelelően.

# A SZOVA általános jogai és kötelezettségei

A Közszolgáltatás körében meghatározott feladatok ellátása során a SZOVA kötelezettséget vállal:

### feladatainak folyamatos és teljeskörű ellátására azzal, hogy a közszolgáltatás teljesítése kizárólag törvényben vagy kormányrendeletben meghatározott esetekben szüneteltethető vagy korlátozható,

### a jelen szerződésben foglalt feladatainak a mindenkor hatályos jogszabályoknak, OHKT előírásainak megfelelő teljesítésére, a környezet veszélyeztetése, szennyezése, károsítása nélküli, és az érintett települési önkormányzatok igényeinek megfelelő gyakoriságú elvégzésére,

### a saját üzemeltetésben hulladékgazdálkodási közszolgáltatási rendszerelemek feladatellátásba szükséges mértékig történő bevonására, működtetésére,

### a Közszolgáltatóval, illetve az ellátásért felelőssel együttműködve a hulladékgazdálkodási közszolgáltatási rendszerelemek közszolgáltatás folyamatos, biztonságos ellátásához szükséges karbantartások elvégzésére, saját tulajdonában álló feladatellátásba bevont eszközök, létesítmények berendezések karbantartására.

### a feladatellátási területén a jogszabályban előírt ügyfélszolgálat működtetésére,

### köteles a közszolgáltatóra vonatkozó jogszabályban foglalt, a közszolgáltatási díj számlázásához szükséges adatszolgáltatási kötelezettség teljesítésének általa ellátott terület tekintetében történő biztosítására, és teljesítésére, melynek keretében köteles a jogszabályokban meghatározott határidőig a rendszeres adatszolgáltatás teljesítéséhez szükséges adatokat az NHKV Zrt. által elvárt formának, tartalomnak és kiterjesztésnek megfelelően Közszolgáltató részére elektronikus úton átadni; a SZOVA nem megfelelő vagy késedelmes adatszolgáltatásából eredően a Közszolgáltatót ért kárért SZOVA a Közszolgáltató felé teljes kárfelelősséggel tartozik különös tekintettel a megfelelőségi véleményre vonatkozó jogszabályi előírásokra is.

### amennyiben ehhez a használati jog számára biztosított, úgy köteles továbbá az általa ellátott terület vonatkozásában az NHKV Zrt. által a közszolgáltató rendelkezésére bocsátott program használatára, e körben az eseti számlák kiállítására, dokumentumfeltöltés, és nem rendszeres adatszolgáltatási kötelezettség NHKV Zrt. által rendelkezésre bocsátott programon keresztül történő folyamatos és a jogszabályban foglalt határidőben történő ellátására, biztosítására.

### az ügyfélszolgálaton az ingatlanhasználó által előadott panaszok, bejelentések, megkeresések felvételére, azok nyilvántartására, a fogyasztóvédelmi jogszabályok szerinti határidőben történő kivizsgálására és az ingatlanhasználó erről igazolható módon történő tájékoztatására,

### az általa nyújtott szolgáltatással kapcsolatos kifogások és észrevételek elintézése rendjének meghatározására,

### a Közszolgáltató ügyfélszolgálata vagy a Közszolgáltató ügyfelei részére történő adatszolgáltatásra,

### a Közszolgáltató ügyfelei igényeinek szükség szerinti rögzítésére és a jelen szerződés keretein belüli teljesítésére.

## SZOVA köteles az ingatlanhasználók külön erre irányuló kérelmére az ingatlanhasználók birtokában lévő edényzetek méretét meghaladó mennyiségű hulladék gyűjtéséhez előnyomott hulladékgyűjtő zsákokat biztosítani az ingatlanhasználók számára.

## A tevékenység ellátását a SZOVA a tevékenységét szabályozó jogszabályi előírások – ideértve az önkormányzatok által a hulladékgazdálkodásra vonatkoztatott rendeleteit is –, a tevékenység vonatkozásában kiadott hatósági engedélyek, a jelen szerződésben foglalt rendelkezések és a hulladékgazdálkodásra irányadó általános szakmai előírások, szabványok, valamint kiemelten az OHKT alapján köteles ellátni.

## Amennyiben Közszolgáltató megfelelőségi véleményét a SZOVA felelősségi körébe tartozó okból nem adja ki vagy vonja vissza az NHKV Zrt., a Közszolgáltatót ért kárért a SZOVA felelősségel tartozik.

SZOVA jogosult Közszolgáltató adatvédelmi szabályzatában foglaltaknak megfelelő adatokat kezelni, illetve feldolgozni és ezen adatokat kizárólag kifejezett jogszabályi felhatalmazás alapján a jogszabályban meghatározott címzettnek továbbítani.

SZOVA köteles biztosítani Közszolgáltató részére, hogy Közszolgáltató vagy meghatalmazottja a SZOVA tevékenységét ellenőrizze, azonban az ellenőrzés nem járhat a SZOVA munkájának indokolatlan mértékű akadályozásával.

Közszolgáltató vagy bármely nevében eljáró személy célszerűtlen és/vagy szakszerűtlen utasítására SZOVA köteles Közszolgáltató jelen szerződésben megnevezett kapcsolattartójának a figyelmét haladéktalanul írásban felhívni.

Amennyiben a Közszolgáltató felhívás ellenére is fenntartja az utasítást, úgy SZOVA köteles azt a Közszolgáltató kockázatára és költségére végrehajtani, kivéve, ha SZOVA az utasítás teljesítését jogszerűen megtagadhatja.

Közszolgáltató utasítása nem terjedhet ki a SZOVA tevékenységének megszervezésére, és nem teheti a teljesítést terhesebbé.

SZOVA a feladatainak ellátásához – a tényleges közszolgáltatási feladatokhoz közvetlenül kapcsolódóan – nem jogosult alvállalkozót igénybe venni.

SZOVA köteles gondoskodni a tűzvédelmi, munkavédelmi és egészségügyi előírások szerint történő munkavégzésről, az ezzel kapcsolatos költségeket köteles viselni.

SZOVA kizárólagosan felelős az általa, munkavállalói által felróhatóan okozott minden olyan – az ingatlanhasználó vagy harmadik személy vagyonában bekövetkező – tényleges kárért, amely a tevékenységére vagy mulasztására vezethető vissza, függetlenül attól, hogy a kár gondatlanság vagy szándékosság következménye.

SZOVA az egyes tevékenységeire olyan nyilvántartást köteles vezetni, amely biztosítja az egyes tevékenységek átláthatóságát, valamint kizárja a keresztfinanszírozást.

SZOVA az általa a hulladékgazdálkodási közszolgáltatás körébe tartozó jelen szerződésben foglalt feladatain kívül ellátott egyéb vállalkozási tevékenységek bevételeit, kiadásait, ráfordításait köteles a hulladékgazdálkodási közszolgáltatás bevételeitől, költségeitől, ráfordításaitól elkülönítetten kezelni és nyilvántartani.

SZOVA kizárólagos joga a feladatainak ellátása során általa bármely jogcímen üzemeltetett hulladékgazdálkodási közszolgáltatási rendszerelem üzemeltetési rendjének meghatározása.

# A Közszolgáltató általános jogai és kötelezettségei

A Közszolgáltató kötelezettséget vállal arra, hogy a minősítési engedélyének és megfelelőségének jelen szerződés időbeli hatálya alatti fenntartása érdekében teljesíti valamennyi – jogszabályban, az NHKV Zrt. és a hatóságok által előírt – kötelezettségét, a szerződés időtartama alatt a közszolgáltatási szerződéseket fenntartja, annak megszűntetésére okot nem szolgáltat.

## A Közszolgáltató kötelezettséget vállal arra, hogy amennyiben a hulladékgazdálkodási közszolgálatási szerződéseinek módosítása, vagy új közszolgáltatási szerződése esetén, a SZOVA feladatellátási területéhez tartozó települési önkormányzatoktól, Társulásoktól vagy az NHKV Zrt-től üzemeltetésre hulladékgazdálkodási közszolgáltatási rendszerelemeket vesz át, úgy erről előzetesen tájékoztatja a SZOVA-t és a felek a jelen szerződés módosítása, kiegészítése kapcsán haladéktalanul megkezdik az egyeztetést annak érdekében, hogy az érintett ellátásért felelősök közszolgáltatási területén a feladatellátásra rendelt vagyonelemek feladatellátásba történő bevonása késedelem nélkül megtörténhessen.

## Közszolgáltató megfelelő időben köteles a SZOVA-t az általa ellátandó feladatok köréről és gyakoriságáról vagy ezek változásáról tájékoztatni.

Közszolgáltató köteles SZOVA-t az ellátási területén önkormányzatok, Társulások tulajdonában lévő és a közszolgáltató részére használatba adott szelektív hulladékgyűjtő szigetekről és egyéb hulladékkezelési létesítményekről tájékoztatni.

Közszolgáltató jogosult az általa jogszabály felhatalmazása alapján kezelt adatkörben a SZOVA-nál keletkezett adatokat megismerni és ezeket az adatokat jogszabályi keretek között felhasználni és továbbítani.

# A SZOVA tulajdonában lévő rendszerelemek fejlesztésére vonatkozó eljárásrend

A SZOVA köteles a Közszolgáltatót megfelelő időben tájékoztatni a fejlesztésre szoruló rendszerelemekről és a fejlesztési igény mértékéről.

A Közszolgáltató a SZOVA 6.1. pont szerinti igényéről való tudomásszerzését követően megfelelő időben – de legkésőbb 30 napon belül – köteles megvizsgálni, hogy a SZOVA igénye megalapozott-e, és biztosítani az ellátásért felelőssel történő egyeztetetés kezdeményezésének lehetőségét.

A vállalkozási díj, egyéb költségek, fizetési feltételek

Felek megállapodnak, hogy a jelen szerződés alapján a SZOVA-t megillető díj – a 7.2. és 7.3. pontban foglaltakra is figyelemmel – nettó 3,50 Ft+ÁFA/liter. Felek rögzítik, hogy a díj meghatározását literre történő meghatározását a 13/2016. (V. 24.) NFM rendeletre (Díjrendelet) és az NHKV Zrt. által fizetendő szolgáltatási díjra, valamint az NHKV Zrt. által a tárgyban a Közszolgáltatónak átadott nyilatkozatra tekintettel határozták meg. Liter adatként így minden esetben a hivatkozott rendeletben foglaltak alapján figyelembe vehető liter adatot tekintik. A felek rögzítik, hogy a jelen pontban meghatározott díj kizárólag a SZOVA tulajdonában lévő rendszerelemek üzemeltetésére nyújt fedezetet, azok szükséges fejlesztésére, bővítésére költségkeretet nem tartalmaz. A Közszolgáltató jelen pontban meghatározott szolgáltatási díjat csak abban az esetben köteles Alvállalkozónak megfizetni, ha annak fedezetét az NHKV a Közszolgáltatónak teljes mértékben megfizette.

Felek megállapodnak, hogy a 7.1. pontban meghatározott díj mértékét legkésőbb minden tárgyévet követő év március 31. napjáig felülvizsgálják.

Felek megállapodnak, hogy amennyiben bármely jogszabályváltozás jelentős költségnövekedést okoz a SZOVA-nál, a 7.2. pontban foglaltakon túl a jogszabályváltozás hatálybalépését követő 60 napon belül egyeztetést folytatnak a 7.1. pontban meghatározott díj mértékének szükséges módosításáról.

Tekintettel arra, hogy a Díjrendelet alapján az NHKV Zrt. által a közszolgáltatónak fizetendő szolgáltatási díj elszámolása negyedéves gyakorisággal történik, a felek negyedéves gyakoriságú elszámolásban állapodnak meg azzal, hogy az adott negyedévre vonatkozó jelen szerződés alapján a SZOVA részére fizetendő díj egy összegben kerül megfizetésre Közszolgáltató által, az alábbiak szerint:

### SZOVA negyedévente egy negyedévet lezáró számla benyújtására jogosult.

7.4.2. Tárgynegyedévet lezáró számla: Összege az NHKV ZRt. által az adott negyedévre elfogadott és a Közszolgáltatót megillető megállapított szolgáltatási díj alapját képező adatszolgáltatás szerinti literszámra vetített, jelen szerződésben foglaltak szerinti literár alapján a tárgynegyedévre kiszámított díj. Benyújtásának feltétele az NHKV által az adott negyedévre vonatkozóan elfogadott szolgáltatási díj megállapításához szükséges rendszeres adatszolgáltatás alapján kiközölt díjat tartalmazó értesítés megküldése az NHKV Zrt. részéről.

A szabályszerűen benyújtott számlák ellenértékét a Közszolgáltató a számla ellenértékének az NHKV Zrt-től a Közszolgáltató bankszámlájára történt beérkezésétől számított 5 napon belül és az adózás rendjéről szóló 2003. évi XCII. törvény 36/A. §-a szerint átutalással egyenlíti ki.

A Közszolgáltatónek felróható fizetési késedelem esetén a SZOVA jogosult a Ptk. 6:155.§ (1) szerinti késedelmi kamatot, valamint a behajtási költségátalányról szóló 2016. évi IX. törvény 3.§ (1) bek. szerint e jogcímen követelhető díjat érvényesíteni a Közszolgáltatóvel szemben.

A Közszolgáltató kötelezettséget vállal arra, hogy – amennyiben szükséges – a SZOVA helyett és nevében is eljár az NHKV Zrt. felé az esetlegesen felmerült veszteség központi kompenzálása érdekében, és az NHKV Zrt. által a SZOVA tevékenységének biztosítása céljából folyósított és az Alvállalkozót megillető veszteségkompenzációt – annak Közszolgáltató bankszámlájára történt befolyását követően – haladéktalanul átutalja a SZOVA részére.

A szerződés megszűnése

A jelen vállalkozási szerződés megszűnik:

Közszolgáltató vagy SZOVA jogutód nélküli megszűnésével,

felmondással,

ha a felek a szerződést közös megegyezéssel megszüntették,

ha a bíróság jogerős ítéletével a szerződést megszüntette,

Közszolgáltató közszolgáltatási szerződéseinek megszűnésével, amennyiben közszolgáltatási szerződés csak valamely a SZOVA által ellátott település tekintetében következik be, úgy a felek haladéktalanul kötelesek egyeztetni, és dönthetnek a szerződés részleges megszűntetéséről és azon települések tekintetében történő fenntartásáról, melyek tekintetében a Közszolgáltató továbbra is rendelkezik közszolgáltatási szerződéssel.

Közszolgáltató a jelen szerződést kizárólag a jelen szerződésben meghatározott okból jogosult felmondani. A jelen szerződés Közszolgáltató általi egyoldalú megszüntetésének a jelen szerződésben meg nem határozott egyéb okból nincs helye.

Közszolgáltató a jelen szerződést akkor jogosult felmondani, ha:

SZOVA a közszolgáltatással kapcsolatos feladatainak ellátása során a környezet védelmére és a tevékenységére vonatkozó jogszabályokat vagy hatósági előírásokat súlyosan megsértette,

a SZOVA a jelen szerződésben megállapított kötelezettségét neki felróható módon súlyosan ismételten megsértette

a SZOVA határidőben nem tett eleget a jelen megállapodás 11.2. pontjában meghatározott kötelezettségének,

a SZOVA felfüggeszti a kifizetéseit, ellene jogerősen felszámolási eljárást rendelnek el, a SZOVA legfőbb szerve a társaság végelszámolásának megkezdéséről, felszámolásának kezdeményezéséről határoz,

a SZOVA nem felel meg a Kbt. 9.§ (1) bek. j) pontjában meghatározott követelményeknek.

Közszolgáltató a jelen szerződést egyes település(ek)re vonatkozóan részlegesen akkor mondhatja fel, ha:

a SZOVA a jelen szerződésben meghatározott kötelezettségét a települési önkormányzatnak felróható okból – a Közszolgáltató felszólítása ellenére – súlyosan megsérti, és ezzel a Közszolgáltatónak kárt okoz,

a jelen szerződés megkötését követően hatályba lépett jogszabály a közszolgáltatási szerződés jelen szerződésben is rögzített tartalmi elemeit egyes település(ek) vonatkozásában úgy változtatja meg, hogy az a Közszolgáltatónak a közszolgáltatással kapcsolatos feladatok szerződésszerű teljesítése körébe tartozó lényeges és jogos érdekeit jelentős mértékben sérti.

A SZOVA a jelen szerződést akkor mondhatja fel, ha:

a Közszolgáltató a jelen szerződésben meghatározott kötelezettségét – a SZOVA felszólítása ellenére – súlyosan megsérti, és ezzel a SZOVA-nak kárt okoz, vagy akadályozza a SZOVA közszolgáltatással kapcsolatos feladatainak teljesítését,

a jelen szerződés megkötését követően hatályba lépett jogszabály a közszolgáltatási szerződés jelen szerződésben is rögzített tartalmi elemeit úgy változtatja meg, hogy az a SZOVA-nak a közszolgáltatással kapcsolatos feladatok szerződésszerű teljesítése körébe tartozó lényeges és jogos érdekeit jelentős mértékben sérti.

A SZOVA a jelen szerződést egyes település(ek)re vonatkozóan részlegesen akkor mondhatja fel, ha:

a Közszolgáltató a jelen szerződésben meghatározott kötelezettségét a települési önkormányzatnak felróható okból – a SZOVA felszólítása ellenére – súlyosan megsérti, és ezzel a SZOVA-nak kárt okoz, vagy akadályozza a SZOVA közszolgáltatással kapcsolatos feladatainak teljesítését,

a jelen szerződés megkötését követően hatályba lépett jogszabály a közszolgáltatási szerződés jelen szerződésben is rögzített tartalmi elemeit egyes település(ek) vonatkozásában úgy változtatja meg, hogy az a SZOVA-nak a közszolgáltatással kapcsolatos feladatok szerződésszerű teljesítése körébe tartozó lényeges és jogos érdekeit jelentős mértékben sérti.

A jelen szerződés részleges vagy teljes felmondási ideje 30 nap.

## Közszolgáltató a jelen szerződést akkor jogosult azonnali hatállyal felmondani, ha:

SZOVA a közszolgáltatással kapcsolatos feladatainak ellátását megalapozott indok nélkül megtagadja.

A SZOVA a jelen szerződést akkor jogosult azonnali hatállyal felmondani, ha:

ha a jelen szerződésben meghatározott szolgáltatási díjak és a teljesített veszteségpótló támogatások a SZOVA ténylegesen felmerült költségeit legalább egymást követő kettő negyedévben nem fedezik, vagy időkorláttól függetlenül a SZOVA jelen szerződés szerinti feladatainak ellátása kapcsán a SZOVA veszteségének árbevétel arányában számított mértéke a 10%-ot eléri vagy meghaladja.

A felek együttműködése

A szerződő felek rögzítik, hogy jelen megállapodás teljesítése során érdekeik kölcsönös figyelembe vétele mellett együttműködni kötelesek. Jogaikat jóhiszeműen gyakorolják, kötelezettségeiket a vonatkozó jogszabályok alapján teljesítik. A szerződésszerű teljesítésben egymást segítik, a szükséges információkat, dokumentumokat kellő terjedelemben és időben átadják egymásnak. A szerződésben foglaltak teljesítése idején folyamatosan tartják a kapcsolatot egymással, és azt dokumentálják. Minden, a megállapodás megkötése után felmerülő, és a felektől független olyan körülményről, amely a megállapodásban vállalt kötelezettségek teljesítését akadályozza, a felek kölcsönösen kötelesek egymást tájékoztatni.

A szerződő felek között kapcsolattartók:

|  |
| --- |
| A Közszolgáltató részéről: |
| név: | […]*\*szerződéskötéskor kitöltendő* |
| értesítési cím: | […]*\*szerződéskötéskor kitöltendő* |
| telefon: | […]*\*szerződéskötéskor kitöltendő* |
| e-mail: | […]*\*szerződéskötéskor kitöltendő* |
| A SZOVA részéről: |
| név: | […]*\*szerződéskötéskor kitöltendő* |
| értesítési cím: | […]*\*szerződéskötéskor kitöltendő* |
| telefon: | […]*\*szerződéskötéskor kitöltendő* |
| fax: | […]*\*szerződéskötéskor kitöltendő* |
| e-mail: | […]*\*szerződéskötéskor kitöltendő* |

A fenti pontban megnevezett kapcsolattartó személyének változásáról a fél köteles a másik felet haladék nélkül, ám legkésőbb öt (5) munkanapon belül értesíteni.

Az egyik fél által a másik félnek küldött értesítéseket írásban, levélben, e-mail útján vagy telefaxon kell megküldeni az erre a célra meghatározott címre és írásban vissza kell igazolni.

Az értesítés postai küldemény esetén a postai tértivevényen feltüntetett napon, faxon történt továbbítás esetén pedig a fax megküldését igazoló jelentésen feltüntetett időpontban tekinthető közöltnek.

Az e-mail útján történő értesítés kizárólag abban az esetben minősül – az elküldés időpontjában – közöltnek, amennyiben az e-mail kézbesítését vagy elolvasását igazoló üzenet a küldő félhez visszaérkezik. Kézben és átvételi igazolás ellenében történő átadás esetén az átadás időpontjában tekintik közöltnek a felek.

A jelen pontban meghatározott képviseleti jogosultság nem terjed ki a szerződés módosítására, illetve olyan utasítás átadás-átvételére, amely közvetlenül vagy közvetve a jelen szerződés módosítását eredményezné.

# Vis maior

## A jelen szerződés alkalmazásában „vis maior” olyan eseményt vagy körülményt jelent,

### amelynek előállása a felek akaratától független,

### amely bekövetkezésének elhárítására az adott fél a szerződés megkötését megelőzően alapvetően nem készülhetett fel,

### amelyet, miután bekövetkezett, az adott fél alapvetően nem kerülhetett el, vagy nem volt képes ellenőrzése alá vonni, és

### amelynek bekövetkezése alapvetően nem a másik félnek tulajdonítható.

##  Amennyiben a 11.1. pontban meghatározott feltételek teljesülnek, abban az esetben vis maiornak minősül különösen, de nem kizárólagosan

### háború, hadiállapot (hadüzenettel vagy anélkül), invázió, ellenséges cselekmények,

### lázadás, terrorista akció, forradalom, felkelés, katonai vagy elnyomó erő alkalmazása, vagy polgárháború,

### zendülés, villongás, rendzavarás, sztrájk vagy elbocsátások, amely nem a SZOVA személyzetén és más alkalmazottain belül, vagy alvállalkozói között tört ki,

### háborús robbanó szerkezetek, lövedékek, robbanóanyagok, ion sugárzás, radioaktív szennyeződés, kivéve ha ezen robbanótölteteket, robbanóanyagot, sugárzást vagy radioaktív forrást a SZOVA tevékenysége során alkalmazza és a körülmény ennek következtében áll elő,

### természeti katasztrófák, mint például földrengés, hurrikán, tájfun vagy vulkáni tevékenység.

## Ha az egyik fél vis maior miatt gátolt, vagy gátolttá fog válni bármely szerződéses kötelezettségének teljesítésében, akkor ezt be kell jelentenie a másik fél részére, megjelölve azt az eseményt vagy körülményt, amely a vis maior helyzetet előidézi, és meg kell határoznia azon kötelezettségeit, amelyek teljesítése gátolt, vagy gátolttá fog válni.

## A 11.3. pontban meghatározott bejelentést legkésőbb attól a naptól számított 8 napon belül kell megtenni, amikor a bejelentő fél tudomására jutott a vis maiort képező esemény vagy körülmény előállta.

## A fél, miután a bejelentést megtette, mentesül a kérdéses kötelezettségek teljesítése alól mindaddig, amíg a vis maior meggátolja őt azok teljesítésében.

## A vis maior nem alkalmazható egyik fél azon kötelezettségeire sem, amelyek a másik fél részére a szerződés szerinti kifizetésre vonatkoznak.

## Mindegyik fél köteles mindenkor megtenni minden tőle telhetőt a vis maior miatt a szerződés teljesítésében adódó késedelem minimalizálása érdekében.

## Az adott fél köteles értesíteni a másik felet, amikor a vis maior általi befolyásoltsága megszűnt.

## Amennyiben a vis maior miatt a szerződés teljesítése hat hónapot meghaladó időtartamban válik lehetetlenné, bármely fél jogosult a szerződést azonnali hatállyal felmondani. Ebben az esetben a felek a szerződés további teljesítésének elmaradása kapcsán a felmerült kárukat maguk viselik.

Egyéb rendelkezések

A felek megállapodnak abban, hogy közös céljuk a hulladékgazdálkodási közszolgáltatás műszaki, technikai és személyi feltételei hatékony allokációjának közép- és hosszútávú biztosítása, a hulladékgazdálkodási közszolgáltatás feladatellátásának területi optimalizálása. E cél elérése érdekében a felek vállalják, hogy a jelen megállapodást 2017. december 15. napjáig felülvizsgálják, hulladékgazdálkodási szakmai és gazdaságossági hatékonysági, továbbá finanszírozhatósági szempontok figyelembevételével – a megállapodás szükséges további részletfeltételeinek közös megállapítását követően – a jelen megállapodást közös megegyezéssel oly módon módosíthatják, hogy a SZOVA feladellátási területe e szempontoknak is maradéktalanul megfelelően további földrajzi területi egységekkel bővülhessen.

SZOVA a hulladékról szóló 2012. évi CLXXXV. törvény 2018. január 1. napjától hatályos 41.§ (3) bekezdés második mondatában foglalt jogszabályi követelménynek eleget téve vállalja, hogy legkésőbb 2018. január 1. napjáig nonprofit gazdasági társasággá alakul.

Jelen szerződésben szabályozottakat csak írásban (papír alapú dokumentum), a felek cégszerű aláírásával lehet módosítani. Szóban, ráutaló magatartással vagy írásban, de a szerződést aláíró képviselő személyektől eltérő képviseleti jogosultsággal rendelkező személyek által tett jognyilatkozat a szerződés módosítására nem alkalmas.

Ha jelen szerződés egyes rendelkezései bármilyen okból érvénytelenek vagy érvényesíthetetlenek lennének, ez a vállalkozási szerződés fennmaradó rendelkezéseinek érvényességét, ill. érvényesíthetőségét nem érinti, kivéve, ha valamely fél a szerződést az érvénytelen rendelkezés nélkül nem kötötte volna meg.

Az érvénytelen, ill. érvényesíthetetlen rendelkezést a felek olyan érvényes, ill. érvényesíthető rendelkezéssel váltják fel, melyek az érvénytelennek, ill. érvényesíthetetlennek minősített rendelkezés tényleges értelméhez a lehető legközelebb esnek.

A feleket titoktartási kötelezettség terheli a jelen szerződés teljesítésével összefüggésben tudomásukra jutott bármilyen adat, információ vonatkozásában, az e körbe tartozó adatokat időbeli korlátozás nélkül kötelesek bizalmasan kezelni, azokat kizárólag jelen szerződés teljesítéséhez használhatják fel.

A jelen szerződésben nem szabályozott kérdésekben a – magyar jog kollíziós szabályainak kivételével – magyar jog előírásait kell alkalmazni.

A felek megállapodnak abban, hogy a köztük felmerülő esetleges vitákat tárgyalások útján igyekeznek megoldani.

Határidők számítása: A jognyilatkozat megtételére vagy egyéb magatartás tanúsítására napokban megállapított határidőbe a kezdőnapot nem kell beleszámítani. A hetekben, hónapokban vagy években megállapított határidő azon a napon jár le, amely elnevezésénél vagy számánál fogva megfelel a kezdő napnak. Ha ilyen nap az utolsó hónapban nincs, a határidő a hónap utolsó napján jár le. Ha a határidő utolsó napja munkaszüneti nap, a határidő a következő munkanapon jár le. A határozott naphoz kötött jogszerzés a nap kezdetén következik be. Jelen szerződés alkalmazása során munkanap az a naptári nap, amely nem

szombat, kivéve a munka törvénykönyvéről szóló 2012. évi I. törvény 102. § (5) bekezdés felhatalmazása alapján kiadott NGM rendelet (NGM. r.) szerinti munkanapot

vasárnap,

munkaszüneti nap,

jogszabályban meghatározott pihenőnap.

Jelen […]*\*szerződéskötéskor kitöltendő* számozott oldalból álló szerződést Felek elolvasták, azt közösen értelmezték, és saját elhatározásukból, minden befolyástól mentesen, mint ügyleti akaratukkal mindenben megegyezőt, a képviselet szabályainak megtartásával saját kezűleg aláírták.

|  |  |
| --- | --- |
| **STKH Sopron és Térsége Környezetvédelmi és Hulladékgazdálkodási Nonprofit Korlátolt Felelősségű Társaság** | **SZOVA Szombathelyi Vagyonhasznosító és Városgazdálkodási Zártkörűen Működő Részvénytársaság** |
| Aláírás:Képviseli: Kosztka László ügyvezetőP.H. | Aláírás:Képviseli:  Dr. Popgyákunik Péter az Igazgatóság elnökeP.H. |
| Közszolgáltató | SZOVA |
| Budapest, 2017. […] hó […]. napján | Budapest, 2017. […] hó […]. napján |

**1. számú melléklet:**

**FELADATELLÁTÁSI HELYEK**

**2017. NOVEMBER 1. NAPJÁTÓL**

|  |
| --- |
| Szombathely |
| Gencsapáti |
| Ják |
| Tanakajd |
| Táplánszentkereszt |
| Vép |

**2. számú melléklet:**

**A SZOVA ÁLTAL ÜRÍTENDŐ SZABVÁNYOS EDÉNYZETEK**

|  |
| --- |
| **50-60 liter** |
| **70-80 liter** |
| **90-100 liter** |
| **110-120 liter** |
| **140 liter** |
| **240 liter** |
| **360 liter** |
| **660 liter** |
| **770 liter** |
| **1100 liter** |

**3. számú melléklet:**

**A SZOVA ÁLTAL A SZERZŐDÉSBEN MEGHATÁROZOTT FEADATAI ELLÁTÁSÁRA RENDELKEZÉSRE ÁLLÓ TÁRGYI ÉS SZEMÉLYI INFRASTRUKTÚRA ÖSSZETÉTELE**

**A SZOVA feladatainak ellátásához szükséges eszközök és humán erőforrások meghatározása**

Az egyes tevékenységekhez szükséges eszközöket begyűjtés, szállítás eszközigénye, háztartási és háztartási hulladékhoz hasonló hulladékok begyűjtésére a következők szerint határozzuk meg:

A rendelkezésre álló járműállomány összetétele:

* 5 db tömörítő lapos speciális hulladékgyűjtő célgép
* 9 db forgódobos speciális hulladékgyűjtő célgép
* 2 db forgó dobos, edénymosó berendezéssel
* 1 db láncos konténerszállító
* 1 db görgős konténerszállító
* 2 db Multicar tgk.

Az alábbi táblázat tartalmazza azokat a járműveket, melyek a közszolgáltatási feladatok ellátását biztosítják

|  |  |  |
| --- | --- | --- |
| TÍPUS | FRSZ |  |
| láncos | LIB-175 |  |
| görgős | JHS-063 |  |
| Multicar | ELN-713 |  |
| Multicar darus | JFA-032 |  |
| SCANIA vario | MDW-423 |  |
| STEYR Roto | MKZ-598 |  |
| STEYR Roto | EYX-628 |  |
| STEYR Roto | GHM-089 |  |
| MAN Roto | IFA-875 |  |
| MAN Roto | HSV-418 |  |
| MAN Roto | HWV-485 |  |
| MAN Roto | GOT-933 |  |
| MAN Roto | JKB-586 |  |
| MAN Roto | LAW-336 |  |
| MAN Roto | LHW-890 |  |
| MAN Roto | NSV-808 |  |
| Iveco vario | NDF-899 |  |
| MAN vario | KMD-940 |  |
| STEYR vario | CYW-213 |  |
| MAN vario | HCF-205 |  |

1. Hulladékudvar működtetése:

A SZOVA Zrt. saját tulajdonú hulladékudvart működtet, működtetését SZMJV Önkormányzata hulladékokról szóló rendeletében határozta meg, melyet szombathelyi lakosok vehetnek igénybe.

A működtetéshez szükséges infrastruktúra, rendelkezésre áll (hídmérleg, tárolóedények, tároló helyek).

1. Erdei iskola úti hulladéklerakó üzemeltetése:

A SZOVA Zrt. saját és SZMJV Önkormányzata közös tulajdonában levő lerakót működtet, melyhez a szükséges infrastruktúra (kompaktor, forgó-kotró, mérlegház 60 tonnás hídmérleggel) rendelkezésre áll.

HUMÁNERŐFORRÁSOK:

Hulladékgazdálkodási igazgató

Hulladékszállítási és köztisztasági osztályvezető

Hulladékszállítási csoportvezető

25 fő gépjárművezető

45 fő rakodó segédmunkás

1 fő műszaki adminisztrátor

1 fő diszpécser

Hulladékkezelési osztályvezető

Hulladékudvar telepvezető

2 fő mérlegkezelő

1 fő adminisztrátor

3 fő segédmunkás

Hulladéklerakó telepvezető

2 fő mérlegkezelő

2 fő gépkezelő

5 fő segédmunkás

Adminisztrációs háttér

1 fő irodavezető

1 fő környezetmérnök

1 fő ügyfélkapcsolati munkatárs

2 fő hulladékgazdálkodási ügyintéző